Държавен вестник, бр. 26, 2012 г., стр. 5

БРОЙ  26	
Д Ъ Р Ж А В Е Н  В Е С Т Н И К 	
СТР.  5  
мост, декларация за имотно и финансово със­
тояние, както и други официални документи, 
необходими за получаване на лиценз, които 
са определени в наредба на Министерския 
съвет, приета по предложение на министъра 
на финансите.
Забрани
Чл. 9. (1) Забранява се организирането 
на хазартни игри в сградите и прилежащите 
им площи – публична държавна и общинска 
собственост, в обектите на Министерството 
на отбраната, Министерството на вътрешни­
те работи, в сгради, в които са разположени 
структури на държавната администрация, 
независимо от вида на собствеността им, в 
учебните, лечебните и здравните заведения, 
както и в съсобствени обекти без нотари­
ално заверено писмено съгласие на всички 
съсобственици.
(2) Забранява се организирането на хазартни 
игри от лица или в обекти без съответния 
лиценз, издаден от Държавната комисия по 
хазарта, както и фактическото осъществяване 
на дейността по издадения лиценз, без да е 
получено удостоверението по чл. 34, издадено 
от председателя на Държавната комисия по 
хазарта. 
(3) Забранява се на физически и/или 
юридически лица да инсталират и/или да 
използват игрално оборудване или кому­
никационно оборудване и/или да приемат 
залози, и/или изплащат печалби или по друг 
начин да подпомагат или да посредничат при 
фактическото осъществяване на дейност по 
организиране на хазартна игра без издаден 
лиценз по този закон.
(4) Забранява се държането на игрално 
оборудване за организиране на хазартни игри 
извън обектите, за които е издаден лиценз 
по този закон. Допуска се държането на 
игрално оборудване в складови помещения 
без обществен достъп, както и в помещения 
с обществен достъп за целите на търговски 
изложения и презентации.
(5) Забранява се използването на игрално 
оборудване, което не е утвърдено от Дър­
жавната комисия по хазарта или за което 
не е внесен дължимият данък по Закона за 
корпоративното подоходно облагане.
(6) Забранява се на игрална зала да се 
поставя наименование, различно от наиме­
нованието „Игрална зала за хазартни игри“. 
(7) Забраняват се производството, раз­
пространението и сервизът, както и вносът, 
разпространението и сервизът на игрално 
оборудване без лиценз, издаден от Държавната 
комисия по хазарта, както и фактическото 
осъществяване на дейността по издадения 
лиценз, без да е получено удостоверението 
по чл. 34, издадено от председателя на Дър­
жавната комисия по хазарта.
(8) Организаторите на хазартни игри, обла­
гани с данък по чл. 220, 227 и 235 от Закона 
за корпоративното подоходно облагане, не 
могат да упражняват друга дейност по Тър­
говския закон, включително производство и 
разпространение на игрално оборудване, освен 
организиране на хазартни игри и помощни 
и спомагателни дейности във връзка с тях.
(9) Организаторите, извън тези по ал. 8, 
могат да развиват и друга дейност по Търгов­
ския закон. Те не могат да развиват дейност по 
производство, внос, разпространение и сервиз 
на игрално оборудване за хазартни игри.
(10) Ограничението по ал. 8 не се отнася 
за юридически лица с нестопанска цел по 
отношение на регистрираната цел.
Реклама
Чл. 10. (1) Забранява се пряката реклама 
на хазартни игри, включително рекламата 
на такива игри, насочена към малолетни и 
непълнолетни лица, както и изпращането 
на непотърсени електронни съобщения на 
неограничен брой лица, в които се съдържа 
информация за хазартна игра.
(2) Допуска се обявяване на:
1. наименованията на игрите;
2. регистрираната търговска марка на 
организатора;
3. резултатите от игрите и спечелените 
печалби;
4. тегленията на тиражите.
(3) Организаторите на хазартни игри, по­
лучили лиценз по реда на този закон, имат 
право да спонсорират мероприятия, подпо­
магащи спорта, културата, здравеопазването, 
образованието и социалното дело.
(4) Забранява се на юридическите лица и 
едноличните търговци да публикуват, излъчват 
или разпространяват информация по отноше­
ние на хазартни игри извън посочената в ал. 2.
(5) Юридическите лица и едноличните 
търговци, които публикуват, излъчват или 
разпространяват информацията по ал. 2, са 
длъжни при подписване на договорите да 
изискват документи, доказващи, че органи­
заторът на съответната хазартна игра има 
издаден лиценз за нея по този закон.
(6) Като част от Националните етични 
правила за реклама и търговска комуникация 
се разработват специални правила относно 
рекламата на хазартни игри. Юридическите 
лица и едноличните търговци, които публи­
куват, излъчват или разпространяват рекла­
мата, са длъжни да публикуват на сайта си 
Националните етични правила за реклама и 
търговска комуникация, включително за ре­
кламата на хазартни игри. Юридическите лица 
и едноличните търговци, които публикуват, 
излъчват или разпространяват рекламата, са 
длъжни да спазват правилата по предходното 
изречение.